Psalmen

thumb
Psalmen is een Biebelboek uut 't Ouwe Testamant. Ieronger wor psalm 73 in 't Zeêuws weer'egeve:

'Oe goed is God voe de oprechten.

'Oe goed voe die, die zuver bin van 'arte !

M'n voeten waere bienae uut'eslierd,

't schilden niks of 'k was gevalle,

want gròòtspraeke van zondaers

maekten mien in m'n 'arte jeloers:

ik zag 'oe ze verkoevereerden.

Voe ulder binne d'r gin belemmeriengen;

ze blienke van gezond'eid, 

rechte binne ze van lief en leeën;

de moelast die oons overkomt

slaet nie boven ulder 'òòd saemen,

't gemartel van gewone meinsen

gaet an ulder ziele verbie.

Mot je zieë 'oe ze d'r eigen optuge:

mie verwaend'eid of 't 'n stel kraelen is;

mie macht asof ze in 't nieuwe gestoke bin.

D'r oogen glienstere boven d'r vette kaeken;

d'r geest wordt an'edreve deur opschepperieë.

Kwaed wille ze bedrieve en d'r eigen 

verheffe boven 'n aâr mie d'r gròòte laere 

die j'overaol 'oort, 

wat ze voe kwaed vertelle gelòòft iedereen.

D'r vuulpraot gaet tot boven kerken en torens;

d'r kwaeie toenge raest over d'aerde.

Zòdat oons volk d'r voorbeeld volgt

en meent dat 'r niks valt te verleggen

op aol 't gene dat ze gròòs ten beste geve,

ok nog nie as ze treiterend vraege:

'Nou, wat weet God dan eigelik wè ?

den Alder 'Oogsten laet z'n eigen nie

gelege ligge an aerdse diengen.

Daer eit 'n glad gin weet van.'

Zò kun je de doerakken geregeld 'oore

en reken mae dat 't ze nog goedgaet ok,

de schoften maeke winste op winste

Bronne
 Noe. Zeêuwse tijdschrift

Categorie:Ouwe Testamant
Categorie:Tenach